## Pravilnik o naknadi za uporabu radijskih frekvencija i načinu plaćanja

### NN 97/1999 (24.9.1999.), Pravilnik o naknadi za uporabu radijskih frekvencija i načinu plaćanja

# MINISTARSTVO POMORSTVA, PROMETA I VEZA

Na temelju članka 49. stavka 7. Zakona o telekomunikacijama ("Narodne
novine", br. 76/99) ministar pomorstva, prometa i veza donosi

## PRAVILNIK

### O NAKNADI ZA UPORABU RADIJSKIH FREKVENCIJA I NAČINU PLAĆANJA

SADRŽAJ PRAVILNIKA

Članak 1.

(1) Ovim se Pravilnikom utvrđuje naknada za uporabu radijskih frekvencija
(u daljnjem tekstu: naknada) koju plaća korisnik radijske postaje ili radijske
mreže, kao i način plaćanja.

(2) Naknada se određuje prema namjeni i vrsti radijske postaje, kapacitetu
radijske sveze, frekvencijskom području, izračenoj snazi, najvećoj efektivnoj
visini antene, području pokrivanja emisijom, broju radijskih postaja u
mreži, broju dodijeljenih frekvencijskih kanala i drugom.

NEPOKRETNE RADIJSKE POSTAJE

Članak 2.

(1) Naknada se određuje prema vrsti radijske postaje, njezinoj namjeni,
izračenoj snazi, najvećoj efektivnoj visini antene i kapacitetu radijske
sveze:

 1. Nepokretna radijska postaja kao repetitor,
     za svaki par frekvencija (Tx/Rx)                                        4
000 kn/god.

 2. Nepokretna radijska postaja kao bazna
     postaja u javnoj pokretnoj telekomunikacij-
     skoj mreži za određene korisnike, za svaki
     par frekvencija (Tx/Rx)                                                   1
000 kn/god.

 3. Nepokretna radijska postaja kao bazna
     postaja u pokretnoj telekomunikacijskoj
     mreži za vlastite potrebe, za svaki par
     frekvencija (Tx/Rx)
2 000 kn/god.

 4. Nepokretna radijska postaja kao krajnja
     postaja u govornoj mreži u frekvencijskom
     rasteru 12,5 kHz i 25 kHz i/ili u
     telemetrijskoj mreži kapaciteta Ł 64 kbit/s
                         250 kn/god.

 5. Nepokretna radijska postaja s usmjerenom
     antenom za analogni prijenos telefonskih
     kanala (za svaki Tx uređaj):

a) kapaciteta Ł 12 kanala                                                    1
500 kn/god.

b) kapaciteta > 12 kanala i Ł
24 kanala                               2 500 kn/god.

c) kapaciteta > 24 kanala i Ł
120 kanala                             5 000 kn/god.

d) kapaciteta > 120 kanala                                               10
000 kn/god.

 6. Nepokretna radijska postaja s usmjerenom
     antenom za digitalni prijenos (za svaki
     Tx uređaj):

a) kapaciteta Ł 2 Mbit/s                                                    1
500 kn/god.

b) kapaciteta > 2 Mbit/s i Ł
8 Mbit/s                                 3 000 kn/god.

c) kapaciteta > 8 Mbit/s i Ł
34 Mbit/s                               5 000 kn/god.

d) kapaciteta > 34 Mbit/s i Ł
155 Mbit/s                        10 000 kn/god.

e) kapaciteta > 155 Mbit/s                                             15
000 kn/god.

 7. Nepokretna radijska postaja s usmjerenom
     antenom za analogni prijenos televizijskog
     signala (za svaki TX uređaj)                                         8
000 kn/god.

8. Nepokretna radijska postaja s usmjerenom
     antenom za analogni prijenos zvuka
     (za svaki TX uređaj)
2 000 kn/god.

 9. Nepokretna radijska postaja u frekvencij-
    skom području dugog, srednjeg i kratkog
    vala za prijenos agencijskih vijesti                               10
000 kn/god.

10. Nepokretna radijska postaja za povezivanje
      sustava za kabelsku televiziju                                     5
000 kn/god.

11. Nepokretna radijska postaja za radiolokaciju
      ili radionavigacijiu u frekvencijskim
      područjima koja su namijenjena i drugim
      radijskim službama                                                   1
000 kn/god.

12. Nepokretna radijska postaja u pasivnoj
      radio-komunikacijskoj službi                                    1
000 kn/god.

(2) Za radijsku postaju u sustavu za simultano prevođenje, te za radijsku
postaju iz stavka 1. ovoga članka kada se upotrebljava kao pričuvni uređaj
(osim prenosivih radijskih postaja), ne plaća se naknada.

(3) Ako je najveća efektivna visina antene (hefmax) nepokretne radijske
postaje iz stavka 1. točke 1., 2., 3. i 4. ovoga članka veća od 600 m,
naknada se povećava za 100%.

(4) Uz primjenu stavka 3. ovoga članka naknada se dodatno povećava ako
je efektivna izračena snaga (e.r.p.):

a) e.r.p. veći od 5W do 10W, za       50%,

b) e.r.p. veći od 10W do 25W, za    100% i

c) e.r.p. veći od 25W, za                  150%.

(5) Ako je širina glavnog snopa (3dB točke) nepokretne radijske postaje
iz stavka 1. točke 5. i 6. veća od 2%, naknada se povećava za 50%.

(6) Ako se radijska postaja iz stavka 1. točke 2. i 3. ovoga članka
upotrebljava na frekvencijama nižim od 300 MHz, odgovarajuća naknada povećava
se za 50%.

(7) Ako radijska postaja iz stavka 1. ovoga članka radi samo kao prijamnik,
naknada iznosi 50% propisane naknade.

(8) Ako nepokretna radijska postaja iz stavka 1. ovoga članka radi kao
prenosiva radijska postaja, odgovarajuća naknada se povećava za 50%.

(9) Ako se za radijsku svezu upotrebljava modulacija kojoj je spektralna
djelotvornost (n) veća od 1 bit/s/Hz, naknada se umanjuje za (n-1) ¤ 10%.

POKRETNE RADIJSKE POSTAJE

Članak 3.

(1) Naknada se određuje prema vrsti i namjeni radijske postaje:

1. Pokretna radijska postaja u javnim telekomuni-
    kacijama u pokretnoj mreži za određene
    korisnike i u javnim telekomunikacijama
    u pokretnoj mreži u sustavu za pozivanje
    osoba (ERMES i sl.)                                                         60
kn/god.

2. Pokretna radijska postaja u javnoj pokretnoj
    telekomunikacijskoj mreži
    (GSM, NMT-450i, DSC-1800 i sl.)                              150 kn/god.

3. Pokretna radijska postaja u pokretnoj tele-
    komunikacijskoj mreži za vlastite potrebe                       120
kn/god.

4. Pokretna sveza za ENG/OB *(Electronic
   News Gathering/ Outside Broadcasting)* -
   pokretni link ili pokretna kamera                                  1
000 kn/god

5. Pokretna sveza za prijenos zvuka za
    izravno javljanje u program                                            500
kn/god.

(2) Za bežični mikrofon ne plaća se naknada.

(3) Ako radijska postaja iz stavka 1. ovoga članka radi samo kao prijamnik,
naknada iznosi 50% propisane naknade.

FREKVENCIJE DODIJELJENE SAMO POJEDINOM KORISNIKU

Članak 4.

(1) Naknada za uporabu radijskih frenvencija dodijeljenih samo pojedinom
korisniku, određuje se prema vrsti radijske postaje i mreže radijskih postaja:

1. Za pokretne telekomunikacije, kada je
    uporaba dopuštena na cijelom području
    Republike Hrvatske, za jednu frekvenciju
    u simpleksnom načinu rada                                        5
000 kn/god.

2. Za pokretne telekomunikacije, kada je
    uporaba dopuštena na određenom ograni-
    čenom području jedne županije i njoj
    susjednih do 5 županija, za jednu frekven-
    ciju u simpleksnom načinu rada                                 2 000
kn/god.

(2) Naknada za sve radijske postaje, koje rade kao bazne postaje u javnoj
pokretnoj telekomunikacijskoj mreži, određuje se prema dodijeljenim radijskim
kanalima:

1. Za javne pokretne telekomunikacijske
    mreže GSM, DCS-1800 i sl., po jednom
    radijskom kanalu                                                   100
000 kn/god.

2. Za javnu pokretnu telekomunikacijsku
    mrežu NMT-450i, po jednom paru
    frekvencija                                                              12
000 kn/god.

3. Za javni sustav za pozivanje osoba
    (ERMES i sl.), po jednoj frekvenciji                       100 000
kn/god.

ZRAKOPLOVNA I POMORSKA SLUŽBA I SLUŽBA PLOVIDBE NA UNUTARNJIM
VODAMA

Članak 5.

Naknada u frekvencijskom području namijenjenom samo za zrakoplovnu ili
pomorsku službu ili samo za službu plovidbe na unutarnjim vodama određuje
se prema vrsti radijske postaje:

1. za radijsku postaju na zemlji                           250 kn/god.

2. za radijsku postaju na zrakoplovu ili na
    plovilu                                                           120
kn/god.

3. za radijsku postaju koja služi za navigaciju,
    identifikaciju, određivanje položaja,
    signalizaciju, mjerenje i slično, te za radijsku
    postaju koja radi kao prijamnik                        60 kn/god.

SUSTAV ZA POZIVANJE OSOBA

Članak 6.

(1) Naknada u jednosmjernom sustavu za pozivanje osoba *(on site paging
ili paging u RDS sustavu)* određuje se prema broju prijamnika u tom
sustavu:

1. do 50 prijamnika                               2 000 kn/god.

2. od 51 do 150 prijamnika                   4 000 kn/god.

3. od 151 do 400 prijamnika                 6 000 kn/god.

4. od 401 do 1 000 prijamnika            10 000 kn/god.

5. od 1 001 do 3 000 prijamnika         20 000 kn/god.

6. za više od 3 000 prijamnika              40 000 kn/god.

(2) Naknadu iz stavka 1. ovoga članka plaća operater ili vlasnik mreže
za sve prijamnike u mreži.

(3) Ako je sustav za pozivanje osoba dvosmjeran *(paging),* primjenjuje
se članak 2. stavak 1. točke 2. i 3. i članak 3. ovoga Pravilnika.

NEPOKRETNA SATELITSKA SLUŽBA - OPĆENITO

Članak 7.

(1) Naknada za nepokretnu radijsku postaju u radijskim komunikacijama
putem satelita za dvosmjerni prijenos iznosi 300 000 kn/god.

(2) Ako radijska postaja iz stavka 1. radi povremeno naknada se određuje
u iznosu od 50% naknade iz stavka 1. ovoga članka.

(3) Ako se radijska postaja iz stavka 1. ovoga članka upotrebljava samo
kao odašiljač, naknada se određuje u iznosu od 50% naknade iz stavka 1.
ovoga članka.

(4) Ako se radijska postaja iz stavka 1. ovoga članka upotrebljava samo
kao prijamnik, naknada se određuje u iznosu od 30% naknade iz stavka 1.
ovoga članka.

NEPOKRETNA SATELITSKA SLUŽBA VSAT

Članak 8.

(1) Naknada za mrežu VSAT radijskih postaja *(Very Small Aperture
Terminal)* iznosi:

1. do 25 VSAT terminala u mreži                    30 000 kn/god.

2. od 26 do 50 VSAT terminala u mreži          45 000 kn/god.

3. od 51 do 100 VSAT terminala u mreži        60 000 kn/god.

4. za više od 100 VSAT terminala u mreži       75 000 kn/god.

(2) Osim naknade iz stavka 1. ovoga članka plaća se i naknada za središnju
postaju u mreži *(VSAT hub)* prema promjeru antene:

1. većim od 4 m                     12 000 kn/god.

2. do 4 m                               15 000 kn/god.

(3) Naknada za VSAT radijsku postaju (terminal) kada radi kao sveza
točka-točka *(Point-To-Point),* ili kada radi kao terminal kojem je
središnja postaja u mreži izvan državnog područja Republike Hrvatske, iznosi:

1. za prijenos podataka brzinama prijenosa
    do 9.6 kbit/s                                                2 000
kn/god.

2. za prijenos podataka brzinama prijenosa
    većim od 9.6 do 64 kbit/s                            4 000 kn/god.

3. za prijenos podataka brzinama prijenosa
    većim od 64 do 512 kbit/s                          8 000 kn/god.

4. za prijenos podataka brzinama prijenosa
    većim od 512 kbit/s                                  16 000 kn/god.

NEPOKRETNA SATELITSKA SLUŽBA SNG

Članak 9.

(1) Naknada za prenosivu zemaljsku radijsku postaju *(Transportable
Earth Station,* SNG - *Satellite News Gathering)* u radijskim komunikacijama
putem satelita, iznosi 40 000 kn/god.

(2) Ako se radijska postaja iz stavka 1. ovoga članka upotrebljava samo
za prijenos zvuka, naknada iznosi 8 000 kn/god.

POKRETNA SATELITSKA SLUŽBA

Članak 10.

Naknada za pokretnu radijsku postaju u radijskim komunikacijama putem
satelita određuje se prema kapacitetu radijske sveze:

1. Za S-PCS radijsku postaju                             300 kn/god.

2. za prijenos podataka brzinama prijenosa
    do 9.6 kbit/s                                               1 000 kn/god.

3. za prijenos podataka brzinama prijenosa
    većim od 9.6 do 64 kbit/s                            2 000 kn/god.

4. za prijenos podataka velikim brzinama
    prijenosa većim od 64 kbit/s                        4 000 kn/god.

RADIO I TELEVIZIJA

Članak 11.

(1) Naknada za sve radijske postaje kojima se emitira jedan televizijski
program, određuje se prema broju žitelja na području pokrivanja emisijom
svih odašiljača u toj mreži, frekvencijskom području i načinu emitiranja:

 1. do 3 000 žitelja                                     2 000 kn/god.

 2. od 3 000 do 5 000 žitelja                      4 000 kn/god.

 3. od 5 000 do 10 000 žitelja                   8 000 kn/god.

 4. od 10 000 do 30 000 žitelja               12 000 kn/god.

 5. od 30 000 do 50 000 žitelja               18 000 kn/god.

 6. od 50 000 do 100 000 žitelja             26 000 kn/god.

 7. od 100 000 do 300 000 žitelja           38 000 kn/god.

 8. od 300 000 do 500 000 žitelja           50 000 kn/god.

 9. od 500 000 do 1 000 000 žitelja        62 000 kn/god.

10. od 1 000 000 do 2 000 000 žitelja    76 000 kn/god.

11. od 2 000 000 do 3 000 000 žitelja    90 000 kn/god.

12. više od 3 000 000 žitelja                  100 000 kn/god.

(2) Ako se mreža odašiljača upotrebljava za emitiranje radijskog programa
u UKV frekvencijskom području ili za emitiranje radijskog programa u digitalnom
(T-DAB) sustavu, naknada se određuje u iznosu od 50% naknade iz stavka
1. ovoga članka, a za emitiranje radijskog programa u području dugog, srednjeg
i kratkog vala naknada se određuje u iznosu od 25% naknade iz stavka 1.
ovoga članka.

(3) Ako se mreža odašiljača iz stavka 1. ili 2. ovoga članka upotrebljava
za emitiranje programa na način da na istim kanalima emitira i druga osoba,
naknada se uvećava za 25%. Pritom se naknada raspodjeljuje na obadvije
osobe razmjerno njihovom ukupnom trajanju emitiranja programa tijekom tjedna,
prema programskoj shemi iz članka 76. stavka 3. Zakona o telekomunikacijama.

OSTALE RADIJSKE POSTAJE

Članak 12.

Naknada se određuje prema vrsti i namjeni radijske postaje:

1. Osobna amaterska radijska postaja (za sve
    radijske postaje upisane u jednoj dozvoli)                    60 kn/god.

2. Klupska amaterska radijska postaja, osim
    nepokretne amaterske radijske postaje iz
    točke 3. ovoga članka                                                 60
kn/god.

3. Nepokretna radijska postaja (radioamaterski
    repetitor, digipitor, radiofar i sl.)                                 350
kn/god.

4. Građanska (CB) radijska postaja (*Citizen Band*)         30
kn/god.

POSEBNE NAKNADE

Članak 13.

(1) Ako se izdaje privremena dozvola za radijsku postaju, naknada određena
po ovom pravilniku zaračunava se u trostrukom iznosu odgovarajuće naknade,
a plaća se unaprijed prije izdavanja dozvole za cijelo razdoblje za koje
vrijedi dozvola.

(2) Ako je za radijsku postaju, za koju se plaća naknada, nužno provesti
međunarodno usklađivanje frekvencija, osim naknade plaća se i jednokratni
iznos od 8 000 kn.

Članak 14.

(1) Za radijsku postaju kojoj je efektivna (izotropno) izračena snaga
odašiljača manja od 10 mW (SRD - *Short Range Devices*), i za koju
se izdaje dozvola, naknada iznosi 30 kn/god.

(2) Za radijske postaje koje upotrebljavaju dobrovoljna vatrogasna društva
i dobrovoljne neprofitabilne spasilačke ekipe ako su te radijske postaje
namijenjene za zaštitu od požara, ili spašavanje i ako rade u frekvencijskim
područjima namijenjenim za te svrhe 30 kn/god.

NAČIN PLAĆANJA NAKNADE

Članak 15.

(1) Naknada se plaća za godinu dana unaprijed prigodom preuzimanja dozvole
za radijsku postaju, računajući i mjesec u kojem je dozvola izdana. Svaka
sljedeća uplata dospijeva petnaestog u mjesecu nakon isteka vremena za
koje je naknada plaćena.

(2) Iznimno, naknada iz stavka 1. ovoga članka za radijske postaje u
sustavu za emitiranje radijskog ili televizijskog programa, plaća se u
četiri jednaka obroka, s tim da se prvi obrok plaća prigodom preuzimanja
dozvole za radijsku postaju s kojom počinje emitiranje programa.

(3) Naknadu za radijske postaje iz članka 3. stavka 1. točke 1. i 2.,
te članka 10. točke 1. ovoga Pravilnika plaća operator javne pokretne telekomunikacijske
mreže mjesečno kao 1/12 iznosa godišnje naknade za sve pokretne radijske
postaje u mreži.

(4) Ako se utvrdi da naknada nije plaćena ni nakon tri mjeseca od dospijeća,
uplate, a uporaba radijske postaje nije otkazana, smatrat će se da je korisnik
prestao plaćati naknadu u smislu odredbe članka 60. Zakona o telekomunikacijama,
za nepodmireno dugovanje će se ispostaviti račun i poduzet će se mjere
u skladu sa zakonom.

(5) Ako nositelj dozvole za radijsku postaju prestane upotrebljavati
tu radijsku postaju prije isteka vremena za koje je naknada plaćena, dio
naknade, koji se odnosi na preostalo vrijeme, ne vraća se.

(6) Ako se utvrdi da pravna ili fizička osoba upotrebljava radijsku
postaju za koju nema propisanu dozvolu, Hrvatski zavod za telekomunikacije
donijet će rješenje o plaćanju naknade za razdoblje rada bez pravovaljane
dozvole.

(7) U slučaju nemogućnosti utvrđivanja razdoblja uporabe radijske postaje
bez pravovaljane dozvole iznos naknade koji će se utvrditi rješenjem iz
stavka 7. ovoga članka, ne može biti manji od iznosa propisane naknade
za razdoblje od tri mjeseca.

(8) Ako se naknada ne plati u određenom roku, zaračunavaju se zakonske
zatezne kamate.

STUPANJE PRAVILNIKA NA SNAGU

Članak 16.

(1) Stupanjem na snagu ovoga Pravilnika prestaje vrijediti Pravilnik
o naknadi za uporabu radijskih frekvencija i načinu plaćanja ("Narodne
novine", br. 75/97, 6/98 i 84/98).

(2) Ovaj Pravilnik stupa na snagu osmi dan od dana objave u "Narodnim
novinama".

Klasa: 001-01/99-02/36
Urbroj: 530-07-99-3
Zagreb, 21. rujna 1999.

Ministar
**kap. Ivan Pavlović, dipl. ing.,** v. r.

Pravilnik, NN 97/1999-1631
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)